CELEX: 52016PC0460
Language: fi
Date: 2016-07-18
Title: Ehdotus EUROOPAN PARLAMENTIN JA NEUVOSTON ASETUS on certain procedures for applying the Stabilisation and Association Agreement between the European Union and the European Atomic Energy Community, of the one part, and Kosovo* of the other part

EUROOPAN KOMISSIO
            Bryssel 18.7.2016
            COM(2016) 460 final
            2016/0218(COD)
            Ehdotus
            EUROOPAN PARLAMENTIN JA NEUVOSTON ASETUS
            on certain procedures for applying the Stabilisation and Association Agreement between the European Union and the European Atomic Energy Community, of the one part, and Kosovo* of the other part
            
               
         
         
            
               PERUSTELUT
            
            
               Euroopan unionin ja Euroopan atomienergiayhteisön sekä Kosovon
                  1* välinen vakautus- ja assosiaatiosopimus, jäljempänä ’sopimus’, allekirjoitettiin 27. lokakuuta 2015, ja se tuli voimaan 1. huhtikuuta 2016.
            
            
               Nyt on tarpeen vahvistaa säännöt sopimuksen tiettyjen määräysten täytäntöönpanoa varten ja tietyt menettelyt täytäntöönpanoa koskevien yksityiskohtaisten sääntöjen antamiseksi. 
            
            
               Jotta voidaan varmistaa sopimuksen yhdenmukainen täytäntöönpano, komissiolle olisi siirrettävä täytäntöönpanovaltaa. Tätä valtaa olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011
                  2
                mukaisesti. Koska täytäntöönpanosäädökset ovat osa yhteistä kauppapolitiikkaa, ne olisi hyväksyttävä tarkastelumenettelyä käyttäen. 
            
            
               Jos sopimuksessa määrätään mahdollisuudesta soveltaa poikkeuksellisissa ja kriittisissä olosuhteissa kiireellisiä toimenpiteitä, jotka ovat välttämättömiä tilanteen korjaamiseksi, komission olisi annettava asianomaiset täytäntöönpanosäädökset välittömästi. Maatalous- ja kalastustuotteita koskevien toimenpiteiden osalta komission olisi asianmukaisesti perustelluissa, erittäin kiireellisissä tapauksissa annettava asianomaiset täytäntöönpanosäädökset välittömästi. 
            
            
               Sopimuksessa määrätään, että eräitä Kosovosta peräisin olevia maatalous- ja kalastustuotteita saa tuoda unioniin tariffikiintiöiden rajoissa alennetuin tullein. Sen vuoksi on tarpeen vahvistaa säännökset kyseisten tariffikiintiöiden hallinnoinnin ja tarkastelun sääntelemiseksi, jotta niitä voidaan arvioida perusteellisesti.
            
            
               Tämä asetus sisältää sopimuksen täytäntöönpanotoimenpiteitä, ja sitä olisi siksi sovellettava sopimuksen voimaantulosta alkaen, jotta voidaan varmistaa sopimuksen nojalla myönnettyjen tariffikiintiöiden tehokas soveltaminen ja hallinnointi sekä taata tullien kantamiseen liittyvä oikeusvarmuus ja yhdenvertainen kohtelu. 
            
            
               2016/0218 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               tietyistä Euroopan unionin ja Euroopan atomienergiayhteisön sekä Kosovon
                  3* välisen vakautus- ja assosiaatiosopimuksen soveltamismenettelyistä
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 207 artiklan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Euroopan unionin ja Euroopan atomienergiayhteisön sekä Kosovon* välinen vakautus- ja assosiaatiosopimus, jäljempänä ’sopimus’, allekirjoitettiin 27 päivänä lokakuuta 2015. Sopimus tuli voimaan 1 päivänä huhtikuuta 2016.
            
            
               (2)
                  4
               On tarpeen vahvistaa säännöt sopimuksen tiettyjen määräysten täytäntöönpanoa varten ja tietyt menettelyt täytäntöönpanoa koskevien yksityiskohtaisten sääntöjen antamiseksi.
            
         
         
            
               (3)Jotta voidaan varmistaa sopimuksen yhdenmukainen täytäntöönpano, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  5
                mukaisesti. Koska täytäntöönpanosäädökset ovat osa yhteistä kauppapolitiikkaa, ne olisi hyväksyttävä tarkastelumenettelyä käyttäen. Jos sopimuksessa määrätään mahdollisuudesta soveltaa poikkeuksellisissa ja kriittisissä olosuhteissa kiireellisiä toimenpiteitä, jotka ovat välttämättömiä tilanteen korjaamiseksi, komission olisi annettava asianomaiset täytäntöönpanosäädökset välittömästi. Maatalous- ja kalastustuotteita koskevien toimenpiteiden osalta komission olisi asianmukaisesti perustelluissa, erittäin kiireellisissä tapauksissa annettava asianomaiset täytäntöönpanosäädökset välittömästi. 
            
            
               (4)Sopimuksessa määrätään, että eräitä Kosovosta peräisin olevia maatalous- ja kalastustuotteita saa tuoda unioniin tariffikiintiöiden rajoissa alennetuin tullein. Sen vuoksi on tarpeen vahvistaa säännökset kyseisten tariffikiintiöiden hallinnoinnin ja tarkastelun sääntelemiseksi, jotta niitä voidaan arvioida perusteellisesti.
            
            
               (5)Jos kaupan suojatoimenpiteet osoittautuvat tarpeellisiksi, ne olisi hyväksyttävä neuvoston asetuksen (EY) N:o 260/2009
                  6
               , neuvoston asetuksen (EY) N:o 1225/2009
                  7
                tai, tapauksen mukaan, neuvoston asetuksen (EY) N:o 597/2009
                  8
                mukaisesti.
            
            
               (6)Jos jäsenvaltio toimittaa komissiolle tietoja mahdollisesta petoksesta tai hallinnollisen yhteistyön laiminlyömisestä, sovelletaan asiaa koskevaa unionin lainsäädäntöä, erityisesti neuvoston asetusta (EY) N:o 515/97
                  9
               .
            
            
               (7)Tämä asetus sisältää sopimuksen täytäntöönpanotoimenpiteitä, ja sitä olisi siksi sovellettava sopimuksen voimaantulosta alkaen.
            
            
               (8)Sopimuksen nojalla myönnettyjen tariffikiintiöiden tehokkaan soveltamisen ja hallinnoinnin varmistamiseksi sekä tullien kantamiseen liittyvän oikeusvarmuuden ja yhdenvertaisen kohtelun takaamiseksi tämän asetuksen tiettyjä säännöksiä olisi sovellettava sopimuksen voimaantulopäivästä alkaen,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Kohde
            
            
               Tässä asetuksessa vahvistetaan säännöt ja menettelyt Euroopan unionin ja Euroopan atomienergiayhteisön sekä Kosovon
                  10* välisen vakautus- ja assosiaatiosopimuksen, jäljempänä ’sopimus’, tiettyjen määräysten täytäntöönpanoa koskevien yksityiskohtaisten sääntöjen antamiseksi.
            
            
               2 artikla
            
            
               Kaloja ja kalastustuotteita koskevat myönnytykset
            
            
               Komissio antaa sopimuksen 31 artiklan, jossa säädetään kalojen ja kalastustuotteiden tariffikiintiöistä, täytäntöönpanoa koskevat yksityiskohtaiset säännöt täytäntöönpanosäädöksillä. Kyseiset täytäntöönpanosäädökset hyväksytään tämän asetuksen 13 artiklan 3 kohdassa tarkoitettua tarkastelumenettelyä noudattaen.
            
            
               3 artikla
            
            
               Tullinalennukset
            
            
               1.Jollei 2 kohdasta muuta johdu, etuustulli pyöristetään alaspäin ensimmäiseen desimaaliin.
            
            
               2.Jos etuustulli 1 kohdan mukaisesti laskettuna on jompikumpi seuraavassa esitetyistä, etuustullina pidetään täysimääräistä vapautusta:
            
            
               (a)arvotulli on enintään yksi prosentti;
            
            
               (b)paljoustulli on enintään yksi euro kultakin määrältä.
            
            
               4 artikla
            
         
         
            
               Tekniset mukautukset
            
            
               Komissio hyväksyy täytäntöönpanosäädöksillä tämän asetuksen nojalla annettuihin säännöksiin tehtävät muutokset ja tekniset mukautukset, jotka ovat tarpeen yhdistetyn nimikkeistön koodeihin ja Euroopan yhteisöjen yhtenäistetyn tullitariffin (Taric) alanimikkeisiin tehtyjen muutosten taikka unionin ja Kosovon välisten uusien tai muutettujen sopimusten, pöytäkirjojen, kirjeenvaihdon tai muiden asiakirjojen johdosta. Kyseiset täytäntöönpanosäädökset hyväksytään 13 artiklan 3 kohdassa tarkoitettua tarkastelumenettelyä noudattaen.
            
            
               5 artikla
            
            
               Yleinen suojalauseke
            
            
               Jos unionin on toteutettava sopimuksen 43 artiklassa määrätty toimenpide, komissio hyväksyy sen täytäntöönpanosäädöksillä. Kyseiset täytäntöönpanosäädökset hyväksytään tämän asetuksen 13 artiklan 3 kohdassa tarkoitettua tarkastelumenettelyä noudattaen, jollei sopimuksen 43 artiklassa muuta määrätä.
            
            
               6 artikla
            
            
               Riittämätöntä tarjontaa koskeva lauseke
            
            
               Jos unionin on toteutettava sopimuksen 44 artiklassa määrätty toimenpide, komissio hyväksyy sen täytäntöönpanosäädöksillä. Kyseiset täytäntöönpanosäädökset hyväksytään tämän asetuksen 13 artiklan 3 kohdassa tarkoitettua tarkastelumenettelyä noudattaen.
            
            
               7 artikla
            
            
               Poikkeukselliset ja kriittiset olosuhteet
            
            
               Sopimuksen 43 artiklan 5 kohdan b alakohdassa ja 44 artiklan 4 kohdassa tarkoitettujen poikkeuksellisten ja kriittisten olosuhteiden ilmetessä komissio voi toteuttaa sopimuksen 41 ja 42 artiklassa määrättyjä välittömästi sovellettavia toimenpiteitä tämän asetuksen 13 artiklan 4 kohdassa tarkoitettua menettelyä noudattaen.
            
            
               8 artikla
            
            
               Maatalous- ja kalastustuotteita koskeva suojalauseke
            
            
               1.Jos unionin on toteutettava sopimuksen 34 artiklan 2 kohdassa tai 43 artiklassa määrätty maatalous- ja kalastustuotteita koskeva toimenpide, komissio päättää jäsenvaltion pyynnöstä tai omasta aloitteestaan, tämän asetuksen 5 ja 6 artiklassa tarkoitettujen menettelyjen estämättä, tarvittavista toimenpiteistä sen jälkeen, kun on tarvittaessa sovellettu sopimuksen 41 artiklassa määrättyä menettelyä asian käsittelemiseksi. Komissio hyväksyy kyseiset toimenpiteet täytäntöönpanosäädöksillä. Kyseiset täytäntöönpanosäädökset hyväksytään tämän asetuksen 13 artiklan 3 kohdassa tarkoitettua tarkastelumenettelyä noudattaen.
            
            
               Asianmukaisesti perustelluissa, erittäin kiireellisissä tapauksissa, muun muassa 2 kohdassa tarkoitetussa tapauksessa, komissio hyväksyy välittömästi sovellettavat täytäntöönpanosäädökset tämän asetuksen 13 artiklan 4 kohdassa tarkoitettua menettelyä noudattaen.
            
            
               2.Jos komissio vastaanottaa 1 kohdassa tarkoitetun pyynnön jäsenvaltiolta, se tekee sitä koskevan päätöksen
            
            
               (a)kolmen työpäivän kuluessa pyynnön vastaanottamisesta, jos sopimuksen 43 artiklassa määrättyä menettelyä asian käsittelemiseksi ei sovelleta; tai
            
            
               (b)kolmen päivän kuluessa sopimuksen 43 artiklan 5 kohdan a alakohdassa tarkoitetun 30 päivän määräajan päättymisestä, jos sopimuksen 43 artiklassa määrättyä menettelyä asian käsittelemiseksi sovelletaan.
            
            
               Komissio ilmoittaa päättämistään toimenpiteistä neuvostolle.
            
            
               9 artikla
            
         
         
            
               Valvonta
            
            
               Sopimuksen 34 artiklan täytäntöönpanoa varten unionissa otetaan käyttöön sopimuksen pöytäkirjassa 3 olevassa liitteessä V lueteltujen tuotteiden tuontivalvonta. Asiassa sovelletaan komission asetuksen (ETY) N:o 2454/93
                  11
                308 artiklan d alakohdassa säädettyä menettelyä.
            
            
               10 artikla
            
            
               Polkumyynti ja tuet
            
            
               Jos jokin käytäntö saattaa aiheuttaa sen, että unioni toteuttaa sopimuksen 42 artiklan 2 kohdassa määrättyjä toimenpiteitä, polkumyynnin vastaisten toimenpiteiden ja/tai tasoitustoimenpiteiden käyttöönotosta päätetään polkumyynnin tapauksessa asetuksen (EY) N:o 1225/2009 ja tuetun tuonnin tapauksessa asetuksen (EY) N:o 597/2009 säännösten mukaisesti.
            
            
               11 artikla
            
            
               Kilpailu
            
            
               1.Jos komissio katsoo, että jokin käytäntö on vastoin sopimuksen 75 artiklaa, se tekee asiaa omasta aloitteestaan tai jäsenvaltion pyynnöstä tutkittuaan päätöksen sopimuksen 75 artiklassa tarkoitetun aiheellisen toimenpiteen toteuttamisesta.
            
            
               Sopimuksen 75 artiklan 9 kohdassa tarkoitetut toimenpiteet hyväksytään tukiin liittyvissä tapauksissa asetuksessa (EY) N:o 597/2009 vahvistettujen menettelyjen mukaisesti.
            
            
               2.Jos jokin käytäntö saattaa aiheuttaa sen, että Kosovo soveltaa unioniin toimenpiteitä sopimuksen 75 artiklan nojalla, komissio päättää asiaa tutkittuaan, onko asianomainen käytäntö sopimuksessa vahvistettujen periaatteiden mukainen. Komissio tekee tarvittaessa asiaankuuluvat päätökset Euroopan unionin toiminnasta tehdyn sopimuksen 101, 102 ja 107 artiklan soveltamisesta johtuvien kriteerien perusteella. 
            
            
               12 artikla
            
            
               Petokset tai hallinnollisen yhteistyön laiminlyöminen
            
            
               1.Jos komissio toteaa jäsenvaltion toimittamien tietojen perusteella tai omasta aloitteestaan, että sopimuksen 48 artiklassa määrätyt edellytykset täyttyvät, se ilmoittaa asiasta ilman aiheetonta viivytystä
            
            
               (a)Euroopan parlamentille ja neuvostolle ja
            
            
               (b)vakautus- ja assosiaatiokomitealle ja toimittaa sille objektiiviset tiedot, joihin kyseinen havainto perustuu, ja aloittaa neuvottelut vakautus- ja assosiaatiokomiteassa.
            
            
               2.Komissio julkaisee sopimuksen 48 artiklan 5 kohdan nojalla annettavat ilmoitukset Euroopan unionin virallisessa lehdessä.
            
            
               3.Komissio voi päättää tämän asetuksen 13 artiklan 3 kohdassa tarkoitettua tarkastelumenettelyä noudattaen hyväksytyillä täytäntöönpanosäädöksillä keskeyttää väliaikaisesti tuotteisiin sovellettavan etuuskohtelun sopimuksen 48 artiklan 4 kohdan mukaisesti.
            
            
               13 artikla
            
            
               Komiteamenettely
            
            
               1.Tämän asetuksen 2, 4 ja 12 artiklan soveltamisessa komissiota avustaa asetuksen (EU) N:o 952/2013 285 artiklalla perustettu tullikoodeksikomitea. Kyseinen komitea on asetuksessa (EU) N:o 182/2011 tarkoitettu komitea.
            
         
         
            
               2.Tämän asetuksen 5–8 artiklan soveltamisessa komissiota avustaa asetuksen (EY) N:o 260/2009 4 artiklalla perustettu komitea. Kyseinen komitea on asetuksessa (EU) N:o 182/2011 tarkoitettu komitea.
            
            
               3.Tähän kohtaan viitattaessa sovelletaan asetuksen (EU) N:o 182/2011 5 artiklan mukaista tarkastelumenettelyä.
            
            
               4.Tähän kohtaan viitattaessa sovelletaan asetuksen (EU) N:o 182/2011 8 artiklan 1–4 kohtaa yhdessä sen 5 artiklan kanssa.
            
            
               14 artikla
            
            
               Tiedoksianto
            
            
               Komissio vastaa unionin puolesta sopimuksessa edellytetystä tiedoksiannosta vakautus- ja assosiaationeuvostolle ja vakautus- ja assosiaatiokomitealle.
            
            
               15 artikla
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä huhtikuuta 2016.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  *Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
               
               
                  
                     (2)
                  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (3)
                  *Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
               
               
                  
                     (4)
                  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (5)
                  Neuvoston asetus (EY) N:o 260/2009, annettu 26 päivänä helmikuuta 2009, tuontiin sovellettavasta yhteisestä järjestelmästä (EUVL L 84, 31.3.2009, s. 1).
               
               
                  
                     (6)
                  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51).
               
               
                  
                     (7)
                  Neuvoston asetus (EY) N:o 597/2009, annettu 11 päivänä kesäkuuta 2009, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta (EUVL L 188, 18.7.2009, s. 93).
               
               
                  
                     (8)
                  Neuvoston asetus (EY) N:o 515/97, annettu 13 päivänä maaliskuuta 1997, jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi (EYVL L 82, 22.3.1997, s. 1).
               
               
                  
                     (9)
                  *Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
               
               
                  
                     (10)
                  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).